Terje Lømo

Terje Lømo (født 3. januar 1935 i Ålesund)«Anders Jahres medisinske priser 2003», Tidsskrift for Den norske lægeforening, bd. 123, 2003. er en norsk lege og professor i fysiologi ved Universitetet i Oslo. Han er særlig kjent for oppdagelsen av synaptisk langtidspotensering (engelsk: long-term potentiation, LTP), den fysiologiske effekt som antas å skape minne, i 1966.«Jakter på spor i hjernen» , Apollon, 1. mars 2003.

Lømo er utdannet som lege fra Universitetet i Oslo og Universitetet i Bergen og avla avgangseksamen i 1961. I 1969 avla han den medisinske doktorgrad ved Universitetet i Oslo. Etter dette var han en tid postdoc-stipendiat ved University College London. Lømo har vært ansatt ved Fysiologisk institutt ved Det medisinske fakultet, Universitetet i Oslo. Han ble i 1983 professor ved dette instituttet.

I 1981 mottok han Fridtjof Nansens belønning for fremragende forskning.
Det kongelige hoff kunngjorde 2. desember 2009 at kongen har utnevnt Lømo til kommandør av St. Olavs Orden «for sitt banebrytende vitenskapelige arbeid.»«Utnevnelser til St. Olavs Orden», kongehuset.no. Lømo ble tildelt Anders Jahres medisinske pris for 2003.Steinar Qvenild Andersen: Jahreprisen tildelt Terje Lømo , forskning.no, 11. oktober 2003.

 Bibliografi 
 Terje Lømo: «The discovery of long-term potentiation», Philosophical Transactions of the Royal Society B: Biological Sciences, bd. 358, nr. 1432, 29. april 2003, s. 617-620

 Referanser 

 Eksterne lenker  



Kategori:Norske leger
Kategori:Professorer ved Universitetet i Oslo
Kategori:Norske medisinprofessorer
Kategori:Medlemmer av Det Norske Videnskaps-Akademi
Kategori:Kommandører av St. Olavs Orden
Kategori:Personer fra Ålesund kommune